[...nika] dene teyosopi wau angêmpalakên para tiyang ingkang beda-beda agaminipun. Ingkang sakadugi amiyarakên panampi tuwin purun momot asih-sinihan gêsangipun kalihan para tiyang ingkang botên tunggil agami, tuwin ingkang botên gadhah agami, sintên ingkang lumêbêt dados warganing pakêmpalan teyosopi, kalêstantunakên anggènipun ngantêpi agaminipun pyambak. Sarta saking anggènipun sinau dhatêng sakathahipun agami sanès. Badhe mangêrtos tuwin ngaosi dhatêng agami sanès. Amargi teyosopi badhe ngatingalakên piwulang ingkang sami ing sakathahipun agami wau, sarta badhe mulangakên ingkang sami saenipun ing bab panyipta ingkang nunggil.